普布留斯•維吉留斯•馬羅（拉丁文：Publius Vergilius Maro，英文Vergil或Virgil譯做維吉爾；前70年10月15號—前19年9月21號）係奧古斯都時代嘅古羅馬詩人。作品有《牧歌集》（Eclogues）、《農事詩》（Georgics）、史詩《埃涅阿斯紀》（Aeneid）三部傑作。其中嘅《埃涅阿斯紀》長十二冊，係代表作羅馬帝國文學最高成就嘅巨著。因此，佢都畀羅馬人奉做國民詩人、畀當代及後世廣泛認為係古羅馬最偉大嘅詩人，乃至世界文學史上最偉大嘅文學家之一。